**จังหวัดลำพูนประกอบพิธีแสดงพระธรรมเทศนา บทเทศนา "ภูมิกถา" เรื่องดินและวันดินโลก และพิธีจริญพระพุทธมนต์ และเจริญจิตตภาวนาเพื่อถวายเป็นพระราชกุศล เนื่องในวันพ่อแห่งชาติ**

 จังหวัดลำพูนประกอบพิธีแสดงพระธรรมเทศนา บทเทศนา "ภูมิกถา" เรื่องดินและวันดินโลก และพิธีจริญพระพุทธมนต์ และเจริญจิตตภาวนาเพื่อถวายเป็นพระราชกุศล เนื่องในวันพ่อแห่งชาติ ที่ วิหารหลวง วัดพระธาตุหริภุญชัย วรมหาวิหาร อำเภอเมือง จังหวัดลำพูน

 เย็นวันนี้ ( 5 ธันวาคม 2562) ที่ วิหารหลวง วัดพระธาตุหริภุญชัย วรมหาวิหาร อำเภอเมือง จังหวัดลำพูน ได้ประกอบพิธีแสดงพระธรรมเทศนา บทเทศนา "ภูมิกถา" เรื่องดินและวันดินโลก และพิธีจริญพระพุทธมนต์ และเจริญจิตตภาวนาเพื่อถวายเป็นพระราชกุศล เนื่องในวันพ่อแห่งชาติ โดยมี พระเทพรัตนนายก เจ้าอาวาสวัดพระธาตุหริภุญชัยวรมหาวิหาร เจ้าคณะจังหวัดลำพูน เป็นประธานฝ่ายสงฆ์ มี นายพงศ์รัตน์ ภิรมย์รัตน์ ผู้ว่าราชการจังหวัดลำพูน เป็นประธานฝ่ายฆราวาส มี นายสำเริง ไชยเสน, นายวรยุทธ เนาวรัตน์ รองผู้ว่าราชการจังหวัดลำพูน พร้อมด้วย หัวหน้าส่วนราชการ ประชาชนชาวจังหวัดลำพูน และนักท่องเที่ยวร่วมพิธี

 โดยผู้ว่าราชการจังหวัดลำพูน จุดธูปเทียนเครื่องนมัสการบูชาพระรัตนตรัย จากนั้น ผู้ว่าราชการจังหวัดลำพูนจุดธูปเทียนเครื่องทองน้อยหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และจุดเทียนส่องธรรม พระสงฆ์แสดงพระธรรมเทศนา บทเทศนา "ภูมิกถา" เรื่องดินและวันดินโลก ผู้ว่าราชการจังหวัดลำพูนถวายเครื่องไทยธรรม ประธานสงฆ์อนุโมทนา จากนั้นคณะสงฆ์เจริญพระพุทธมนต์ เพื่อถวายเป็นพระราชกุศล เนื่องในวันพ่อแห่งชาติ คณะสงฆ์นำข้าราชการ และ ประชาชนที่มาร่วมพิธีได้ร่วมกันเจริญจิตภาวนา เพื่อถวายเป็นพระราชกุศล เนื่องในวันพ่อแห่งชาติ 5 ธันวาคม 2562

ภาพ/ข่าว โดย นายอานนท์ บุญมาตุ้ย เจ้าหน้าที่ประชาสัมพันธ์จังหวัดลำพูน